<classify> BALOZI wa Jamhuri ya Kiislamu ya Iran nchini, Mousa Fashang amesema vyombo vya habari kwenye taifa lolote, vina nafasi kubwa ya kujenga taifa au kulibomoa kwa kutegemea na aina ya habari inazochapisha au kutangaza, hivyo ni vyema vikawa macho dhidi ya wapotoshaji.Balozi Fashing alisema hayo jana jijini Dar es Salaam, alipotembelea Kampuni ya Magazeti ya Serikali TSN, wachapishaji wa magazeti ya Daily News, Sunday News, HabariLeo na SpotiLeo, eneo la Tazara na kujionea jinsi uzalishaji wa magazeti inavyofanywa.Akizungumzia vyombo vya habari, Balozi Fashing alisema huo ni mhimili muhimu katika ujenzi wa taifa lolote, lakini ukitumiwa vibaya unaweza kuliangamiza taifa zima. Alitoa mwito kwa vyombo hivyo kuwa macho na baadhi ya mataifa, yanayopotosha habari za maendeleo ya mataifa mengine.Vyombo vya habari ni nguzo muhimu, lakini inachangamoto kubwa pale inapotumika kupotosha umma juu ya ukweli wa jambo fulani, na baadhi ya mataifa yasiyopenda maendeleo ya mataifa mengine huandika habari za kupotosha ili kuharibu sifa na utamaduni wa mataifa mengine, alisema Balozi Fashing.Alisema ni vyema vyombo vya habari, vikawa macho na kutambua ajenda za siri za mataifa ya Magharibi, ambayo mara nyingi hupotosha ukweli wa habari za mataifa mengine kwa maslahi yao.Alivisifu vyombo vya habari vya TSN, kwa kufanya kazi kwa weledi na kwamba hutumia magazeti ya Daily News na HabariLeo kufanya marejeleo kwani ni chanzo cha habari zenye uhakika.Tukitaka kufahamu ukweli wa habari au jambo huwa tunasoma magazeti ya Daily News na HabariLeo, tukiona habari hiyo imeandikwa tunajua hilo jambo ni la kweli na muhimu, tunaomba muendelee kuhabarisha umma na kuwaelimisha ili wasikubali kupotoshwa na vyonzo vya habari visivyo rasmi, alisema Balozi Fashang.Kaimu Mhariri Mtendaji wa TSN, Tuma Abdallah amesema kampuni hiyo itaendelea kufanya kazi yake ya kuhabarisha na kuelimisha umma kwa kuzingatia maslahi mapana ya nchi na watu wake.Tunafanya kazi kwa kutanguliza maslahi ya taifa, tutaendelea kufanya hivyo kwa kuongozwa na msingi ya uandishi, sheria na kanuni zake alisema.  <topic>: kitaifa 